pythainlp/thai-wiki-dataset-v4 huggingface dataset:
วัดแสนเมืองมาหลวง

วัดแสนเมืองมาหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนพระปกเกล้า ในตำบลศรีภูมิ อำเภอเมืองเชียงใหม่ จังหวัดเชียงใหม่ ปัจจุบันมีพระครูสุวัตถิ์ปัญญาโสภิต (ทรงสวัสดิ์ ปญญาวชิโร) เป็นเจ้าอาวาส ที่ตั้งวัดในสมัยพระบาทสมเด็จพระปกเกล้าเจ้าอยู่หัว มีเนื้อที่ 93 ไร่ แต่ปัจจุบันเหลือเนื้อที่เพียง 4 ไร่ 1 งาน 21 ตารางวา
วัดแสนเมืองมาหลวง หรือ วัดหัวข่วง แต่เดิมมีชื่อว่า วัดลักขปุราคมาราม (วัดที่พระเจ้าแสนเมืองมาทรงสร้าง) ต่อมาพระเจ้าเมืองแก้ว พ.ศ. 2063 ได้บูรณะเจดีย์วัดหัวข่วงขึ้นใหม่ให้ใหญ่กว่าเดิม พระเมืองแก้วกับพระราชมารดาพร้อมพระสงฆ์ 3 คณะ มีพระราชครู เป็นประธาน บรรจุพระบรมธาตุในมหาเจดีย์วัดลักขปุราคมาราม จากนั้นได้สร้างคัมภีร์พระไตรปิฎก ไว้ในหอมณเฑียรธรรม ทรงโปรดให้มีการเฉลิมฉลองเป็นการใหญ่ พ.ศ. 2549 พระครูปลัดทรงสวัสดิ์ ปญฺญาวชิโร พร้อมด้วยพระภิกษุสามเณร ได้รื้อถอนหอมณเฑียรธรรมและทำการสร้างขึ้นใหม่ 
เจดีย์สิบสองเหลี่ยมองค์ระฆังเป็นศิลปกรรมผสมระหว่างศิลปะเชียงแสนกับสุโขทัย ในสมัยพม่าตีเมืองเชียงใหม่จึงทำให้เจดีย์ได้รับความเสียหายบางส่วน ภายหลังมีการซ่อมแซม ทำให้ส่วนฐานนับตั้งแต่ฐานหน้ากระดานสามชั้นขึ้นไปจนถึงฐานบัวลูกแก้ว เป็นลักษณะพิเศษที่ไม่เคยพบเห็นในเจดีย์ทรงกลม เจดีย์องค์นี้ได้รับประกาศขึ้นทะเบียนและกำหนดขอบเขตในราชกิจจานุเบกษา เล่มที่ 96 ตอนที่ 167 ลงวันที่ 25 กันยายน พ.ศ. 2522
ปูชนียวัตถุที่สำคัญ ได้แก่ พระพุทธรูปปูนประธานในวิหารและพระพุทธรูปสำริด หน้าตักกว้าง 1.88 เมตร สูง 2.63 เมตร ชาวบ้านบางกลุ่มเรียกว่า "พระแสนเมืองมาหลวง"
กีฬาทางน้ำแอฟริกา

กีฬาทางน้ำแอฟริกา  ชื่อเดิม สมาพันธ์ว่ายน้ำแอฟริกา  เป็นหน่วยงานกำกับดูแลกีฬาระดับทวีป มีหน้าที่ดูแลกีฬาว่ายน้ำของทวีปแอฟริกา สมาพันธ์ก่อตั้งขึ้นใน พ.ศ. 2513 มีสมาชิก 7 ประเทศ และใน พ.ศ. 2551 มีสมาชิก 43 ประเทศ
การแข่งขันว่ายน้ำชิงแชมป์แอฟริกาพื้นที่ 6 2020 มีกำหนดจัดขึ้นในเดือนกุมภาพันธ์ พ.ศ. 2563 แต่ถูกเลื่อนออกไปเป็นเดือนเมษายน พ.ศ. 2563 เนื่องจากการระบาดของไวรัสโควิด-19
สมาชิก.
กีฬาทางน้ำแอฟริกาแบ่งพื้นที่ย่อยตามภูมิศาสตร์ออกเป็น 4 พื้นที่ โดยแต่ละพื้นที่จะจัดการแข่งขันชิงแชมป์กลุ่มอายุของตนเอง พื้นที่ต่าง ๆ มีดังนี้
สมาชิกอื่น ๆ ของฟีนาในแอฟริกา:
<templatestyles src="Div col/styles.css"/>
กีฬาทางน้ำแพนแอม

กีฬาทางน้ำแพนแอม  ชื่อเดิม สหภาพว่ายน้ำอเมริกา  เป็นสมาคมว่ายน้ำระดับทวีปของทวีปอเมริกา (คือหน่วยงานกำกับดูแลการแข่งขันกีฬาทางน้ำระหว่างประเทศภายในทวีปอเมริกาเหนือและอเมริกาใต้)
เอเอสยูเอได้รับการก่อตั้งขึ้นระหว่างการแข่งขันกีฬาโอลิมปิก 1948 ที่ลอนดอน สหราชอาณาจักร
องค์การ.
สหภาพว่ายน้ำอเมริกาแบ่งออกเป็น 4 พื้นที่ โดยแต่ละพื้นที่มีการจัดการแข่งขันเป็นของตัวเอง หน่วยงานที่ดูแลพื้นที่เหล่านี้ได้แก่
ประเทศสมาชิก (ตามอักษรย่อของฟีนา) แบ่งตามพื้นที่ ได้แก่
กีฬาทางน้ำเอเชีย

กีฬาทางน้ำเอเชีย  หรือเดิมชื่อ สหพันธ์ว่ายน้ำเอเชีย  เป็นหน่วยงานที่กำกับดูแลการแข่งขันกีฬาทางน้ำระดับนานาชาติในทวีปเอเชีย และสังกัดอยู่ในสภาโอลิมปิกแห่งเอเชีย และกีฬาทางน้ำโลก ก่อตั้งในชื่อ สหพันธ์ว่ายน้ำเอเชีย เมื่อ พ.ศ. 2521 ที่กรุงเทพมหานคร และมีสำนักงานใหญ่อยู่ที่กรุงมัสกัต ประเทศโอมาน
ณ เดือนสิงหาคม พ.ศ. 2552 ประธานสหพันธ์ว่ายน้ำเอเชีย คือ เชคคอลิด มุฮัมมัด อัลบัดร์ อัศเศาะบาห์ แห่งคูเวต
กีฬาทางน้ำยุโรป

กีฬาทางน้ำยุโรป  ชื่อเดิม เลน  เป็นชื่อย่อของ สันนิบาตว่ายน้ำยุโรป  เป็นองค์กรปกครองของทวีปยุโรปสำหรับกีฬาทางน้ำในเครือฟีนา มีการจัดตั้งอย่างเป็นทางการใน พ.ศ. 2470 ในเมืองโบโลญญา และตั้งแต่ พ.ศ. 2558 มีสำนักงานใหญ่ตั้งอยู่ที่เมืองนียง
เลนประกอบด้วยสหพันธ์ว่ายน้ำแห่งชาติ 52 แห่งในทวีปยุโรป รวมถึงอิสราเอลซึ่งจัดกลุ่มด้านกีฬาโอลิมปิกร่วมกับยุโรป เลนดูแลโดยสำนัก (คณะกรรมการ) ที่ได้รับการเลือกตั้งซึ่งประกอบด้วยสมาชิกซึ่งเป็นตัวแทนของ 17 สหพันธ์ที่แตกต่างกัน เลนดูแลกีฬาทางน้ำในยุโรป ได้แก่ กระโดดน้ำ ว่ายน้ำ ว่ายน้ำในที่โล่ง ระบำใต้น้ำ และโปโลน้ำ
กีฬาทางน้ำโอเชียเนีย

กีฬาทางน้ำโอเชียเนีย  ชื่อเดิม สมาคมว่ายน้ำโอเชียเนีย (OSA) เป็นองค์กรปกครองระดับทวีปที่ได้รับการยอมรับจากฟีน่า มีหน้าที่กำกับดูแลการแข่งขันระดับชาติของกีฬาว่ายน้ำ ว่ายน้ำในที่โล่ง กระโดดน้ำ โปโลน้ำ ระบำใต้น้ำ และการว่ายน้ำระดับผู้เชี่ยวชาญในทวีปโอเชียเนีย
องค์กรก่อตั้งขึ้นในเดือนมกราคม ค.ศ. 1991 ระหว่างการแข่งขันกีฬาทางน้ำชิงแชมป์โลก 1991 ในเมืองเพิร์ท ประเทศออสเตรเลีย โอเอสเอคองเกรสที่จัดขึ้นในเดือนมิถุนายน ค.ศ. 2008 เดนนิส มิลเลอร์แห่งฟิจิได้รับเลือกเป็นประธานาขององค์กร 
โอเอสเอยังติดตามและดูแลสถิติของทวีปโอเชียเนียอีกด้วย
สมาพันธ์สมาชิก.
ปัจจุบันสมาคมว่ายน้ำโอเชียเนียมีสหพันธ์สมาชิก 14 แห่ง (เรียงตามอักษรย่อชื่อประเทศของฟีน่า) ได้แก่
ฮาซ สไลมาน

ฮาซ สไลมาน เกิด 1 กรกฎาคม พ.ศ. 2519) เป็นนักแสดงชาวเลบานอน เขารับบทเป็นทาเร็กในภาพยนตร์ปี ค.ศ. 2007 เรื่อง "เดอะวิสิเตอร์" ซึ่งเขาได้รับการเสนอชื่อเข้าชิงรางวัลอินดิเพนเดนท์สปิริตอวอร์ด สาขานักแสดงสมทบชายยอดเยี่ยม และบทบาทของพระเยซูในมินิซีรีส์อเมริกันทางโทรทัศน์เรื่อง "คิลลิงเยซู" และยังมีละครโทรทัศน์อเมริกันอีกหลายเรื่อง
ด้านชีวิตส่วนตัวสไลมานได้ออกมาเปิดเผยว่าเขาเป็นชายรักร่วมเพศผ่านคลิปวิดีโอในบัญชีเฟซบุ๊กเมื่อปีค.ศ. 2017
แบรดลีย์ วิตเฟิร์ด

แบรดลีย์ วิตเฟิร์ด (เกิด 10 ตุลาคม พ.ศ. 2502) เป็นนักแสดงและโปรดิวเซอร์ชาวอเมริกัน เขามีชื่อเสียงจากบท จอช ไลแมน รองเสนาธิการทำเนียบขาวในละครการเมืองทางโทรทัศน์ของเอ็นบีซีเรื่อง "เดอะเวสต์วิง" (พ.ศ. 2542–2549) ซึ่งเขาได้รับการเสนอชื่อเข้าชิงรางวัลไพรม์ไทม์เอมมี สามรางวัลติดต่อกันระหว่าง พ.ศ. 2544 ถึง 2546 และชนะใน พ.ศ. 2544 บทบาทนี้ยังทำให้เขาได้รับการเสนอชื่อเข้าชิงรางวัลลูกโลกทองคำสามครั้งติดต่อกัน
นอกจาก "เดอะเวสต์วิง" แล้ว วิตเฟิร์ดยังแสดงเป็นแดนนี ทริปป์ ในเรื่อง "สตูดิโอซิกซ์ตีออนเดอะซันเซตสตริป"; แดนนี สตาร์ก ในซีรีส์ตำรวจตลกเรื่อง "เดอะกู๊ดกายส์" ของฟ็อกซ์; ทิโมธี คาร์เตอร์ ตัวละครที่เชื่อกันว่าเป็นเรดจอห์น ในซีรีส์ซีบีเอสเรื่อง "เจาะจิตผ่าปริศนา"; เอริก กอร์ดอน ในภาพยนตร์เรื่อง "บิลลี่ แมดิสัน นักเรียนสมองตกรุ่น"; อาร์เทอร์ พาร์ซันส์ ในภาพยนตร์เรื่อง "เอกสารลับเพนตากอน", ดีน อาร์มิทิจ ในภาพยนตร์สยองขวัญเรื่อง "ลวงร่างจิตหลอน", รอเจอร์ เพรัลตาในซีรีส์เรื่อง "บรุกลินไนน์-ไนน์" และริก สแตนตัน ในภาพยนตร์สัตว์ประหลาดเรื่อง ""
ใน พ.ศ. 2558 เขาได้รับรางวัลไพรม์ไทม์เอมมีเป็นครั้งที่สองจากบทบาทมาร์ซีในซีรีส์เรื่อง "ทรานส์พาเรนต์" และต่อมาได้รับการเสนอชื่อเข้าชิงรางวัลไพรม์ไทม์เอมมีครั้งที่ 5 จากบทแมกนัส เฮิร์ชเฟลด์ ในซีรีส์เรื่องเดียวกัน ตั้งแต่ พ.ศ. 2561 วิตเฟิร์ดได้รับบทเป็นผู้บัญชาการโจเซฟ ลอว์เรนซ์ ในละครแนวดิสโทเปียของฮูลูเรื่อง "เดอะแฮนด์เมดส์เทล" ซึ่งเขาได้รับรางวัลไพรม์ไทม์เอมีอวอร์ดเป็นครั้งที่สามใน พ.ศ. 2562
ฟินาลิสซิมา 2022

ฟินาลิสซิมา 2022  จะเป็นการแข่งขันครั้งที่สามของ คอนเมบอล–ยูฟ่าคัพออฟแชมเปียนส์ ซึ่งเป็นการแข่งขันฟุตบอลระหว่างผู้ชนะจากการแข่งขันชิงแชมป์อเมริกาใต้และยุโรป การแข่งขันในครั้งนี้จะมีอิตาลีเป็นผู้ชนะของยูโร 2020 (จัดขึ้นในปี 2021) เจอกับอาร์เจนตินาเป็นผู้ชนะของโกปาอาเมริกา 2021 โดยจะแข่งขันกันที่สนามกีฬาเวมบลีย์ในลอนดอน ประเทศอังกฤษ ในวันพุธที่ 1 มิถุนายน ค.ศ. 2022 การแข่งขันครั้งนี้จะเป็นการฟื้นคืนชีพ Artemio Franchi Cup ที่แข่งครั้งล่าสุดเมื่อ 29 ปีก่อน จัดโดยสหพันธ์ฟุตบอลยุโรป และสมาพันธ์ฟุตบอลอเมริกาใต้ ซึ่งเป็นส่วนหนึ่งของการร่วมมือระหว่างทั้งสององค์กร
ปูมหลัง.
ในปี ค.ศ. 1985 และ ค.ศ. 1993 ผู้ชนะการแข่งขันฟุตบอลชิงแชมป์แห่งชาติยุโรป และโกปาอาเมริกา ได้แข่งขันในรายการ Artemio Franchi Cup (หรือที่รู้จักในชื่อ European/South American Nations Cup) ซึ่งเป็นการแข่งขันนัดเดียวที่จัดโดยสหพันธ์ฟุตบอลยุโรป และสมาพันธ์ฟุตบอลอเมริกาใต้ เป็นการแข่งขันระดับทีมชาติเทียบเท่ากับอินเตอร์คอนติเนนตัลคัพในระดับสโมสร ซึ่งแข่งขันกันระหว่างผู้ชนะยูโรเปียนคัพ/ยูฟ่าแชมเปียนส์ลีก และโกปาลิเบร์ตาโดเรส ฝรั่งเศสชนะการแข่งขันในปี ค.ศ. 1985 ที่ปารีส ขณะที่อาร์เจนตินาชนะการแข่งขันในปี ค.ศ. 1993 ที่มาร์ เดล พลาตา อย่างไรก็ตาม การแข่งขันถูกยกเลิกหลังจากนั้น Artemio Franchi Cup ถือได้ว่าเป็นต้นแบบของฟีฟ่าคอนเฟเดอเรชันส์คัพ ซึ่งแข่งขันในปี 1992 เป็นครั้งแรกและจัดโดย FIFA ตั้งแต่ปี 1997 ซึ่งจุดเด่นของรายการนี้คือการนำแชมป์ของแต่ละทวีปและแชมป์ฟุตบอลโลกมาแข่งกัน หลังจากการแข่งขันในปี ค.ศ. 2017 ฟีฟ่าประกาศเมื่อวันที่ 15 มีนาคม ค.ศ. 2019 ว่าการแข่งขันรายการนี้จะถูกยกเลิก
คาร์ลอส นาวาร์โร

คาร์ลอส เอ. นาวาร์โร (เกิด 14 ธันวาคม พ.ศ. 2523) เป็นนักแสดงและนักจัดรายการวิทยุชาวอเมริกัน
ชีวิตในวัยเด็กและอาชีพ.
นาวาร์โรเกิดในปี ค.ศ. 1980 ในควีนส์โดยมีพ่อเป็นชาวเปรูและแม่เป็นชาวคิวบา ปัจจุบันเขาอาศัยอยู่ในออร์แลนโด รัฐฟลอริดา สหรัฐ และเป็นผู้ดำเนินรายการวิทยุยอดนิยม "มอนสเตอร์อินเดอะมอร์นิง" 
เขาเล่นเป็นตัวละครประจำชื่อ อัลวาโร ในเรื่อง "เดอะวอล์คกิงเดด" ของเอเอ็มซี
เมย์ คาลามาวี

เมย์ คาลามาวี (เกิด พ.ศ. 2529) เป็นนักแสดงชาวอียิปต์-ปาเลสไตน์ เธอมีชื่อเสียงจากบทบาทในละครโทรทัศน์เรื่อง "รามี" ของฮูลูในบท ดีน่า ฮาสสัน ปัจจุบันเธอกำลังปรากฏตัวในซีรี่ส์เรื่อง "มูนไนท์". ของดิสนีย์พลัส
หลิน ลู่ตี๋

use both this parameter and |birth_date to display the person's date of birth, date of death, and age at death) -->
หลิน ลู่ตี๋ (เกิด 11 พฤศจิกายน พ.ศ. 2530) เป็นนักแสดงและนายแบบชาวแคนาดาที่เกิดในจีน เขามีชื่อเสียงจากการรับบทแซ็ก เทย์เลอร์ในการรีบูตภาพยนตร์เรื่อง "พาวเวอร์เรนเจอร์ส ฮีโร่ทีมมหากาฬ" ปี ค.ศ. 2017 นักรบใต้น้ำชื่อเมิร์กในเรื่อง "อควาแมน เจ้าสมุทร" (2018) และแลนซ์ในตอนหนึ่งในปี ค.ศ. 2019ของซีรีส์เน็ตฟลิกซ์เรื่อง "แบล็กมิร์เรอร์" เขารับบท หลิว คัง ในภาพยนตร์รีบูตเรื่อง "มอร์ทัลคอมแบต"
กาเอล การ์ซิอา เบร์นัล

กาเอล การ์ซิอา เบร์นัล (เกิด 30 พฤศจิกายน พ.ศ. 2521) เป็นนักแสดงและโปรดิวเซอร์ชาวเม็กซิโก การ์ซิอา เบร์นัล มีชื่อเสียงจากการแสดงในภาพยนตร์เรื่อง "บทเรียนร้าย ฝังใจไม่รู้ลืม", "บันทึกลูกผู้ชายชื่อ.. เช", "อาโมเรสเปร์โรส", "กิ๊วก๊าว...ชวนสาวไปพักร้อน", "อาชญากรรม / ความหวัง / การสูญเสีย," "วันอลวน วิญญาณอลเวง" และ "โอลด์" และบทบาทของเขาในบทโรดริโก เด โซว์ซา ในซีรีส์โทรทัศน์ส่งผ่านสัญญาณต่อเนื่องเรื่อง "โมตซาร์ตอินเดอะจังเกิล" ของแอมะซอนสตูดิโอส์ เขาและดิเอโก ลูนา ได้ก่อตั้งกานานาฟิลมส์ในเม็กซิโกซิตี
การ์ซิอา เบร์นัล ได้รับการเสนอชื่อเข้าชิงรางวัลบาฟตา สาขานักแสดงนำชายยอดเยี่ยม จากเรื่อง "บันทึกลูกผู้ชายชื่อ.. เช" ใน พ.ศ. 2548 และใน พ.ศ. 2559 ได้รับรางวัลลูกโลกทองคำสาขานักแสดงนำชายยอดเยี่ยม สาขาละครเพลงหรือตลก เป็นครั้งแรกจากเรื่อง "โมตซาร์ตอินเดอะจังเกิล" ใน พ.ศ. 2559 นิตยสารไทม์ได้ยกให้เขาอยู่ในรายชื่อบุคคลผู้ทรงอิทธิพลที่สุด "ไทม์ 100" ประจำปี ใน พ.ศ. 2563 "เดอะนิวยอร์กไทมส์" จัดอันดับให้เขาอยู่ในอันดับที่ 25 ในรายชื่อ 25 นักแสดงที่ยิ่งใหญ่ที่สุดแห่งคริสต์ศตวรรษที่ 21
จิรวรรตน์ สุทธิวณิชศักดิ์

จิรวรรตน์ สุทธิวณิชศักดิ์ (เกิด 30 ตุลาคม พ.ศ. 2543) ชื่อเล่น ดิว เป็นนักแสดง นายแบบ และนักร้องชาวไทย สังกัดจีเอ็มเอ็มทีวี มีชื่อเสียงจากการรับบท "เร็น" จากซีรีส์เรื่อง "F4 Thailand: หัวใจรักสี่ดวงดาว"
ประวัติ.
จิรวรรตน์ สุทธิวณิชศักดิ์ เกิดเมื่อวันที่ 30 ตุลาคม พ.ศ. 2543 เป็นบุตรชายคนเดียวของครอบครัว สำเร็จการศึกษาระดับมัธยมศึกษาจาก โรงเรียนเซนต์คาเบรียล และระดับปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขานวัตกรรมสื่อสารสังคม เอกการออกแบบสื่อปฏิสัมพันธ์และมัลติมีเดีย และสำเร็จการศึกษา พ.ศ. 2567 
เข้าสู่วงการ.
เข้าสู่วงการบันเทิงจากการเริ่มจากงานเดินแบบและถ่ายแบบก่อน หลังจากนั้นก็ได้มีโอกาสได้เป็นพรีเซนเตอร์หลายตัว หลังจากที่ทำงานสั่งสมประสบการณ์การมาสักพัก ประจวบเหมาะกับทางช่อง GMMTV ได้ซื้อลิขสิทธิ์การสร้างของซีรีส์เรื่อง F4 ทำให้จิรวรรตน์ได้รับโอกาสมาเป็นหนึ่งในนักแสดงนำในเรื่องนี้ โดยจิรวรรตน์รับบทเป็น เร็น
ในเดือนมกราคม พ.ศ. 2567 เฟร็ด ตราสินค้าเครื่องประดับในเครือแอลวีเอ็มเอช ได้แต่งตั้งเขาเป็น Friend of FRED ประจำประเทศไทย
จิรัชพงศ์ ศรีแสง

จิรัชพงศ์ ศรีแสง (เกิด 9 มีนาคม พ.ศ. 2540) เป็นนักแสดงชายชาวไทยในสังกัดจีเอ็มเอ็มทีวี เริ่มเข้ามาสู่วงการบันเทิงและได้มีผลงานการแสดงเรื่องแรกในปี พ.ศ. 2560 กับซีรีส์เรื่อง "ครั้งนั้น..ไม่ลืม" ในบท มาร์ค ต่อมาก็ได้มีผลงานการแสดงซีรีส์เรื่อง "ใครคืออองชองเต" ในปี พ.ศ. 2565 , ชอกะเชร์คู่กันต์ (2566) , “เพื่อนต้องห้าม” (2566) และ “สายรหัสเทวดา” (2567) 
ประวัติ.
ฟอส จิรัชพงศ์ เกิดเมื่อวันที่ 9 มีนาคม 2540 ส่วนสูง 185 ซม. จบการศึกษาระดับประถมศึกษาจากโรงเรียนไผทอุดมศึกษา ระดับมัธยมศึกษาจากโรงเรียนสารวิทยา และระดับปริญญาตรีจากสาขาวิชาการตลาดดิจิทัล วิทยาลัยนิเทศศาสตร์ มหาวิทยาลัยรังสิต
วงการบันเทิง.
ฟอส จิรัชพงศ์มีผลงานแสดงครั้งแรกในซีรีส์เรื่อง "ครั้งนั้น...ไม่ลืม" รับบทเป็น มาร์ค ตัวละครที่ค่อนข้างเก็บกด ด้วยที่ว่าคุณพ่อจะคอยวางแผนทุกอย่างในชีวิต การรับบทนี้ จิรัชพงศ์ยังได้เรียนเทควันโด หลังจากนั้นแสดงในซีรีส์วายเรื่อง "ใครคืออองชองเต" รับบท อัคค์แสดงคู่กับ กษิดิ์เดช ปลูกผล ซึ่งเป็นเพื่อนที่เรียนหนังสือโรงเรียนเดียวกันมาตั้งแต่เด็ก ๆ เรื่องนี้ถือเป็นการรับบทนักแสดงนำครั้งแรกและเข้าสู่วงการอย่างเต็มตัวของจิรัชพงศ์
ภาวะเสียภาษา

ภาวะเสียภาษา หรือ ภาวะเสียการสื่อความ  คือ ภาวะความบกพร่องที่ทำให้บุคคลไม่สามารถเข้าใจหรือสื่อสารด้วยภาษาได้ อันเป็นผลจากความเสียหายในบริเวณบางส่วนของสมองที่เจาะจง สาเหตุส่วนใหญ่ของภาวะดังกล่าวคือโรคหลอดเลือดสมองเฉียบพลันและการบาดเจ็บที่ศีรษะ นอกจากนี้ยังมีสาเหตุอื่น ๆ ที่พบได้น้อยกว่า เช่น เนื้องอกสมอง การติดเชื้อของสมอง หรือโรคสมองเสื่อมต่าง ๆ เป็นต้น
ฮันตูไอร์

ฮันตูไอร์ , ปัวกาไอร์  หรือ มัมบังไอร์  เป็นคำมลายูที่ใช้เรียกผีหรือวิญญาณในน้ำ ตามความเชื่อแถบชายฝั่งทะเลของเอเชียตะวันออกเฉียงใต้ เป็นวิญญาณที่สิงสถิตอยู่ในแหล่งน้ำ เช่น แม่น้ำ ทะเล ทะเลสาบ หนองน้ำ หรือแม้แต่คูน้ำ แต่มนุษย์ไม่สามารถมองเห็นได้
มนุษย์สามารถสื่อสารกับฮันตูไอร์ได้ทั้งทางบวกและทางลบผ่านพิธีกรรมต่าง ๆ เช่น พิธีกรรม การสวด การใช้คาถา หรือแม้แต่การไล่ผี ฮันตูไอร์มักเกี่ยวข้องกับความฉิบหายของมนุษย์ เช่น คนสูญหาย คนจมน้ำ น้ำท่วม และเหตุการณ์เลวร้ายอื่น ๆ
ฮันตูไอร์เป็นที่มาของ "ตราพระสมุทรเทวา" อันเป็นตราสัญลักษณ์ของจังหวัดสตูล ด้วยนับถือว่าเป็นเทวดาผู้ปกป้องรักษามหาสมุทร โดยมีลักษณะเป็นรูปเทวดาประทับบนบัลลังก์หินเป็นวิมาน เบื้องหลังเป็นดวงอาทิตย์อัสดง ซึ่งสื่อถึงมหาสมุทรอินเดีย
มอร์เบียส (ภาพยนตร์)

มอร์เบียส  เป็นภาพยนตร์ซูเปอร์ฮีโร่อเมริกันในปี 2022 ที่สร้างจากการ์ตูนของมาร์เวลเรื่อง มอร์เบียส, เดอะลิฟวิงแวมไพร์ ผลิตโดยโคลัมเบียพิคเจอร์สร่วมกับมาร์เวล จัดจำหน่ายโดยโซนี่พิกเจอร์สรีลีสซิง เป็นภาพยนตร์เรื่องที่สามในจักรวาลสไปเดอร์แมนของโซนี่ กำกับการแสดงโดยดาเนียล เอสปิโนซา เขียนบทโดยแมตต์ ซาซามาและเบิร์ก ชาร์ปเลส นำแสดงโดยจาเรด เลโทในบท ดร.ไมเคิล มอร์เบียส ร่วมด้วยแมตต์ สมิธ, อาเดรีย อาร์โฆนา, จาเรด แฮร์ริส, อัล มาดริกัล และไทรีส กิบสัน ในภาพยนตร์ มอร์เบียสกลายเป็นแวมไพร์ที่มีชีวิตหลังรักษาตัวเองจากโรคที่หายาก
"มอร์เบียส" ออกฉายในสหรัฐวันที่ 1 เมษายน 2022 ทำเงิน 163 ล้านดอลลาร์สหรัฐทั่วโลก จากทุนสร้าง 75–83 ล้านดอลลาร์สหรัฐ ภาพยนตร์ได้รับการตอบรับในแง่ลบจากนักวิจารณ์ ซึ่งวิจารณ์บทภาพยนตร์และเทคนิคพิเศษโดยเฉพาะในฉากระหว่างเครดิต อย่างไรก็ตามการแสดงของสมิธได้รับการชมเชย
อินเทอร์เน็ตมีม.
"มอร์เบียส" เกิดเป็นอินเทอร์เน็ตมีม จำนวนมาก "Polygon" กล่าวว่าภาพยนตร์นี้ทำให้คนแห่มาดูเพื่อที่จะเกลียด (hate watch) มัน โดยมีผู้คนแชร์มีมชมเชยภาพยนตร์แบบเสียดสี หลังจากที่ภาพยนตร์เปิดตัว แฮชแท็ก #MorbiusSweep ที่กล่าวอ้างแบบประชดว่า มอร์เบียส เป็นภาพยนตร์ที่ทำเงินได้มากที่สุดตลอดกาล ก็กลายเป็นแฮชแท็กยอดนิยม บ้างก็กล่าวอ้างว่าภาพยนตร์ขายตั๋วได้หนึ่งล้านล้านใบ หรือทำเงินได้มอร์บิลเลี่ยน  เหรียญสหรัฐ
โรแลนด์ ทีอาร์-808

โรแลนด์ ทีอาร์-808 ริทึมคอมโพสเซอร์  หรือเรียกว่า 808 (อ่านว่า เอท-โอ-เอท) เป็นดรัมแมชชีนที่ผลิตโดยโรแลนด์คอร์ปอเรชัน ระหว่างปี ค.ศ. 1980 ถึง ค.ศ. 1983 เป็นหนึ่งในดรัมแมชชีนเครื่องแรกที่อนุญาตให้ผู้ใช้ตั้งโปรแกรมจังหวะได้แทนการใช้แพตเทิร์นพรีเซต ต่างจากคู่แข่งในขณะนั้น Linn LM-1 ราคาแพงกว่า 808 ที่สร้างเสียงโดยใช้การสังเคราะห์แบบแอนะล็อกมากกว่าการแซมเพิล
การเปิดตัวในตอนที่ดนตรีอิเล็กทรอนิกส์ยังไม่กลายเป็นกระแสหลักไม่เวลานั้น 808 ได้รับการวิจารณ์ที่หลากหลายถึงเสียงกลองที่ไม่สมจริงและความล้มเหลวในเชิงพาณิชย์ หลังจากผลิตไปประมาณ 12,000 เครื่อง โรแลนด์ได้หยุดการผลิต 808 หลังจากมีเซมิคอนดักเตอร์เข้ามาทำให้ไม่สามารถเติมสต็อกได้ ทำให้ ทีอาร์-909 รับช่วงต่อ ในปี ค.ศ. 1983
ในช่วงทศวรรษที่ 1980 808 ได้ดึงดูดสาวกในหมู่นักดนตรีใต้ดินในราคาที่จับต้องได้ในตลาดมือสอง ที่ใช้งานง่ายและเสียงที่แปลก โดยเฉพาะอย่างยิ่งเสียงกลองใหญ่ที่ลึก จนกลายเป็นรากฐานที่สำคัญของแนวเพลงอิเล็กทรอนิกส์ เพลงแดนซ์ และฮิปฮอป ที่ได้รับความนิยมในช่วงแรก เช่นเพลง "แพลนเนตร็อก" (Planet Rock) ของ แอฟริกา แบมบาตา และ โซลโซนิกฟอร์ซ และ "เซ็กชวลฮีลลิง" (Sexual Healing) ของ มาร์วิน เกย์
ต่อมา 808 ถูกใช้มากกว่าดรัมแมชชีนเครื่องอื่น ความนิยมในฮิปฮอปทำให้เป็นหนึ่งในสิ่งประดิษฐ์ที่ทรงอิทธิพลที่สุดในเพลงสมัยนิยม เทียบได้กับผลกระทบของ เฟนเดอร์ สตราโตแคสเตอร์ ในเพลงร็อก เสียงของ 808 รวมอยู่ในซอฟต์แวร์ดนตรี และดรัมแมชชีนสมัยใหม่ที่ได้รับแรงบันดาลใจในการเลียนแบบการสร้างใหม่โดยจากงานที่ไม่มีใบอนุญาต
โรแลนด์ ทีอาร์-909

โรแลนด์ ทีอาร์-909 ริทึมคอมโพสเซอร์  หรือเรียกว่า 909 (อ่านว่า ไนน์-โอ-ไนน์) เป็นดรัมแมชชีนที่ผลิตโดยโรแลนด์คอร์ปอเรชัน เปิดตัวในปี ค.ศ. 1983 ที่รับช่วงจากโรแลนด์ ทีอาร์-808 และเป็นดรัมแมชชีนเครื่องแรกที่ใช้ตัวอย่างเสียง เสียงบางอย่างได้ นอกจากยังเป็นเครื่องดรัมแมชชีนเครื่องแรกที่มีฟังก์ชัน MIDI ทำให้สามารถใช้กับอุปกรณ์อื่นได้ แม้ว่าจะล้มเหลวในยอดการขาย แต่ 909 ก็มีอิทธิพลต่อการพัฒนาแนวดนตรีอิเล็กทรอนิกส์แดนซ์ เช่น เทคโน เฮาส์ และแอซิด
ไทมส์นิวโรมัน

ไทมส์นิวโรมัน  เป็นไทป์เฟซเซริฟได้รับมอบหมายโดยหนังสือพิมพ์อังกฤษเดอะไทมส์ในปี 1931 และสร้างขึ้นโดยสแตนลีย์ มอร์ริสัน ที่ปรึกษาด้านศิลปะของบริษัทอุปกรณ์การพิมพ์โมโนไทพ์สาขาอังกฤษ ร่วมมือกับวิกเตอร์ ลาร์เดนท์ ศิลปินด้านอักษรในแผนกโฆษณาของเดอะไทมส์ ไทมส์นิวโรมันได้กลายเป็นหนึ่งในไทป์เฟซที่ได้รับความนิยมมากที่สุดตลอดกาลและติดตั้งบนคอมพิวเตอร์แบบตั้งโต๊ะส่วนใหญ่
เดอะไทมส์ได้ใช้ไทป์เฟซไทมส์นิวโรมันเป็นเวลา 40 ปี แต่เทคนิคการผลิตใหม่และรูปแบบที่เปลี่ยนจากบรอดชีตเป็นแท็บลอยด์ในปี 2004 ส่งผลให้มีการสลับไทป์เฟซรวมห้าครั้งระหว่างปี 1972 ถึง 2007 อย่างไรก็ตาม แบบอักษรใหม่ทั้งหมดเป็นเพียงรูปแบบอื่น ๆ ของต้นฉบับไทมส์นิวโรมัน
ทางหลวงแผ่นดินหมายเลข 369

ทางหลวงแผ่นดินหมายเลข 369 หรือ ถนนเลี่ยงเมืองสิงห์บุรี เป็นทางหลวงแผ่นดินในตัว อำเภอเมืองสิงห์บุรี จังหวัดสิงห์บุรี มีระยะทางสั้น ๆ ตลอดทั้งสาย 1.434 กิโลเมตร เป็นถนนขนาด 4 - 6 ช่องจราจรไป-กลับ ตลอดทั้งสาย โดยเริ่มต้นที่แยกศาลหลักเมือง ตัดกับทางหลวงแผ่นดินหมายเลข 309 และ ทางหลวงแผ่นดินหมายเลข 311 แล้วไปสิ้นสุดที่แยกวีรชน ตัดกับทางหลวงแผ่นดินหมายเลข 3030 และ ทางหลวงชนบท สห.3026 เป็นเส้นทางในความรับผิดชอบของแขวงทางหลวงสิงห์บุรี
วัดป่าห้วยลาด

วัดป่าห้วยลาด เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสานตม อำเภอภูเรือ จังหวัดเลย
วัดป่าห้วยลาดก่อตั้งขึ้นโดยหลวงปู่ชอบ ฐานสโม ศิษย์ของหลวงปู่มั่น ภูริทตฺโต ชาวบ้านได้เกิดความเลื่อมใสในปฏิปทาของหลวงปู่ชอบ จึงได้นิมนต์ท่านมาสร้างวัดแห่งนี้เมื่อ พ.ศ.2483่ อตั้งขึ้นเป็นสำนักสงฆ์แล้ว หลวงปู่ชอบได้พักอยู่ที่สำนักสงฆ์แห่งนี้ เพื่ออบรมธรรมะแก่ชาวบ้านห้วยลาดและหมู่บ้านใกล้เคียงระยะหนึ่ง จากนั้น ท่านจึงได้เดินทางจาริกธุดงค์ต่อไป
นับจากปี พ.ศ.2483 เป็นต้นมา สำนักสงฆ์ห้วยลาดได้มีครูบาอาจารย์ พระกรรมฐานสายพระอาจารย์มั่น ภูริทัตตโต มาพักเพื่อปฏิบัติธรรม เป็นประจำทุกปีมิได้ขาด เช่น หลวงปู่ลี กุสลธโล, หลวงปู่บุญฤทธิ์  ปัณฑิโต, พระอาจารย์จันทร์เรียน  คุณวโร, พระอาจารย์นิพนธ์ อภิปสันโน  เป็นต้น โดยระหว่างปี พ.ศ.2518 - พ.ศ.2520 พระอาจารย์จันทร์เรียนได้กลับมาอีกครั้ง และได้สร้างศาลาการเปรียญขึ้น เป็นพุทธสถานแบบชั่วคราว โดยได้จำพรรษาอยู่ 3 พรรษา 
ในปี พ.ศ.2537  พระอาจารย์อุทัย  ฌานุตฺตโม ลูกศิษย์ของพระราชนิโรธรังสีคัมภีรปัญญาวิศิษฎ์  (หลวงปู่เทสก์ เทสรังสี) ได้นำพาพุทธศาสนิกชนช่วยกันพัฒนาสำนักสงฆ์ห้วยลาด และดำเนินการขอจดทะเบียนตั้งวัด ได้รับหนังสือรับรองจากกรมการศาสนาที่ ศธ. 0303/1549 ลงวันที่ 12 กุมภาพันธ์ พ.ศ.2540 ได้รับพระราชทานวิสุงคามสีมา ในวันที่ 12 มิถุนายน พ.ศ.2542 โดยมีพระอาจารย์อุทัย ฌาณุตตโม เป็นเจ้าอาวาส 
จุดเด่นของวัด คือ มีประติมากรรมวิมุตติศิลป์ที่แฝงนัยยะ และปริศนาธรรม มากมายไม่ว่าจะเป็นรูปปั้น เจ้าแม่กวนอิม พระอินทร์ พญานาค ภายในวัดมีบ่อน้ำใหญ่อยู่ตรงกลาง ศาลาเฉลิมพระเกียรติ ที่ได้รับพระบรมราชานุญาตให้อัญเชิญพระปรมาภิไธยย่อ ภ.ป.ร. และพระนามาภิไธยย่อ ส.ก. ขึ้นประดับที่หน้าบัน ภายในศาลาเฉลิมพระเกียรติ มีพระประธานองค์สีขาวขนาดใหญ่ สูง 19 เมตร มีนามว่า "พระสัพพัญญูรู้แจ้งสามแดนโลกธาตุ" สร้างด้วยแร่แคลไซต์ ฉากด้านหลังองค์พระประธาน เป็นศิลปะลายไทยสีทองตัดกับพื้นสีเข้ม บริเวณด้านนอกศาลาเฉลิมพระเกียรติ มีรูปปั้นพญานาค 9 เศียร
ทางหลวงแผ่นดินหมายเลข 3303

ทางหลวงแผ่นดินหมายเลข 3303 (สายบางระจัน – โพทะเล) เป็นทางหลวงแผ่นดินในจังหวัดสิงห์บุรี มีระยะทางตลอดทั้งสาย 10.812 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกบางระจัน ตัดกับทางหลวงแผ่นดินหมายเลข 3030 ในตำบลสิงห์ อำเภอบางระจัน ไปทางทิศตะวันตกเฉียงใต้ ข้ามแม่น้ำน้อย ผ่านตัวอำเภอบางระจัน และผ่านแยกไหสีหู ตัดกับ ทางหลวงแผ่นดินหมายเลข 3454 และผ่านแยกบ้านจ่า ตัดกับทางหลวงแผ่นดินหมายเลข 3252 ที่ตำบลหนองหญ้าไซ ไปสิ้นสุดที่แยกหนองลี ตัดกับทางหลวงแผ่นดินหมายเลข 3032 ในตำบลโพทะเล อำเภอค่ายบางระจัน เป็นเส้นทางในความรับผิดชอบของแขวงทางหลวงสิงห์บุรี
วัดภูผาดัก

วัดภูผาดัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาตั้ง อำเภอสังคม จังหวัดหนองคาย มีพื้นที่ราว 15 ไร่
วัดภูผาดักตั้งวัดเมื่อ พ.ศ. 2480 ด้วยเหตุที่มีหน้าผาล้อมรอบชาวบ้านจึงเรียกกันว่า วัดผาดัก นอกจากวัดซึ่งเป็นสถานที่ปฏิบัติธรรมของพระภิกษุอาวุโสหลายท่าน เช่น หลวงปู่ผาง หลวงปู่เพชร หลวงปู่มั่น ฯลฯ วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552
บริเวณวัดยังมีลานซึ่งมีหินเก่าแก่อายุกว่า 210 ล้านปี ซึ่งเรียกกันว่า "ลานหินปุ่ม" และยังมีหน้าผาซึ่งมองเห็นทิวทัศน์ข้างล่างได้ 360 องศา บริเวณลานนี้มีก้อนหินขนาดย่อมก้อนหนึ่ง บริเวณหน้าก้อนกินมีรอยเท้าสองข้างฝังอยู่ในลานหิน สันนิษฐานกันว่าน่าจะเป็นรอยเท้าของหลวงปู่ผาง เมื่อครั้งที่ท่านได้มาจำพรรษาอยู่ที่วัดภูผาดักแห่งนี้ นอกจากนั้นยังมีต้นชิงชันซึ่งได้รับการลงทะเบียนเป็นรุกข มรดกของแผ่นดิน เมื่อ พ.ศ. 2562
ทวิบถเท็จ

ทวิบถเท็จ  เป็นเหตุผลวิบัติอรูปนัยซึ่งเกิดจากข้อตั้งที่จำกัดทางเลือกอย่างผิด ๆ 
โดยเหตุผลไม่ได้วิบัติเพราะการอนุมานที่ผิด ๆ แต่เกิดจากข้อตั้งที่ผิด
อยู่ในรูปแบบเป็นการเลือกเชิงตรรกศาสตร์ว่า ทางเลือกทางใดทางหนึ่งที่ระบุจะต้องเป็นจริง
เป็นปัญหาเพราะกันทางเลือกอื่น ๆ ที่อาจเป็นไปได้
เช่น เมื่อกล่าวว่า "ก. พูดต่อต้านระบบทุนนิยม ดังนั้น เขาต้องเป็นคอมมิวนิสต์"
ทางเลือกที่ถูกกันออกก็คือ ก. อาจไม่ใช่คอมมิวนิสต์ แต่ก็ไม่ใช่นักทุนนิยมด้วย
ทวิบถเท็จมักมีรูปแบบเป็นข้อความตรงข้ามกันสองอย่าง โดยทั้งสองอาจเป็นเท็จ 
รูปแบบการอนุมานหลายอย่างสัมพันธ์กับทวิบถเท็จ เช่น constructive dilemma, destructive dilemma และ disjunctive syllogism
ปกติแล้วทวิบถเท็จจะใช้เมื่อให้เหตุผลแบบนิรนัย (deductive argument)
แต่ก็พบในรูปแบบ defeasible argument ด้วย
ที่เรามักสร้าง#เปลี่ยนทาง ขึ้นอาจเป็นเพราะว่า ต้องการทำเหตุการณ์ให้เป็นเรื่องง่าย ๆ โดยใช้วลีที่แบ่งความจริงออกเป็นสองพวก ซึ่งอาจมีอยู่ในโครงสร้างภาษาบางอย่างแล้วด้วยซ้ำ (เช่น สำนวนอังกฤษว่า either...or)
หรืออาจเป็นเพราะต้องการความชัดเจนแล้วปฏิเสธความคลุมเครือที่มีอยู่โดยธรรมชาติในคำพูดรูปแบบต่าง ๆ 
นิยาม.
ทวิบถเท็จเป็นเหตุผลวิบัติอรูปนัยชนิดหนึ่งที่อาศัยข้อตั้งที่จำกัดทางเลือกอย่างผิด ๆ
ในรูปแบบที่ง่ายสุด จะจำกัดเหลือทางเลือกเพียงสองทางเท่านั้น
เหตุผลวิบัติก็คือข้อโต้แย้ง/อาร์กิวเมนต์ เป็นข้อตั้งชุดหนึ่งบวกกับข้อสรุปที่ไม่ถูกต้องและ/หรือไม่สมเหตุผล 
โดยปกติจะแบ่งประเภทเป็นรูปนัย (formal) และอรูปนัย (informal)
เหตุผลวิบัติรูปนัยไม่สมเหตุผลเพราะมีโครงสร้างที่ไม่ดี เทียบกับเหตุผลวิบัติอรูปนัยที่ไม่สมเหตุผลเพราะเนื้อหาไม่ดี
เนื้อหาที่เป็นปัญหาของทวิบถเท็จมีรูปแบบเป็นการเลือกเชิงตรรกศาสตร์ (disjunctive claim) ซึ่งอ้างว่า ทางเลือกหนึ่งในบรรดาทางเลือกที่ยกขึ้นมาต้องเป็นจริง
ซึ่งเป็นปัญหาเพราะทำเรื่องให้ง่ายเกินไปโดยกันทางเลือกที่เป็นไปได้อย่างอื่นออก
เหตุและการหลีกเลี่ยง.
เพื่อให้เข้าใจเหตุผลวิบัติบางชนิดได้ก็จะต้องไม่มองแค่แง่มุมทางตรรกศาสตร์ แต่ต้องเข้าใจถึงจิตวิทยาเชิงประสบการณ์ซึ่งอาจอธิบายได้ว่าทำไมมนุษย์จึงมักพลาดเกิดเหตุผลวิบัติต่าง ๆ
ในทวิบถเท็จ แนวโน้มที่มนุษย์จะจัดเหตุการณ์ให้ง่ายโดยสร้างทางเลือกเพียงแค่สองทางอาจมีบทบาทสำคัญ
ภาษาต่าง ๆ มักมีคำเกี่ยวกับคู่ที่เป็นเรื่องตรงข้ามกันจำนวนมาก (เช่น ขาว ดำ เป็นต้น)
การทำเรื่องให้ง่ายบางครั้งจำเป็นในการตัดสินใจเมื่อมีเวลาไม่พอเพื่อให้ได้ข้อมูลหรือเพื่อพิจารณาข้อมูลให้ถี่ถ้วน
เพื่อหลีกเลี่ยงทวิบถเท็จ บุคคลต้องรู้ว่ามีทางเลือกอื่น ๆ นอกเหนือจากที่ระบุไว้
การคิดวิเคราะห์และความคิดสร้างสรรค์อาจช่วยให้เห็นว่า การมีทางเลือกแค่สองทางไม่เป็นจริงแล้วหาทางเลือกอื่น ๆ ได้
ตัวอย่าง.
ทางเลือกเทียม.
การใช้ทางเลือกเทียมเป็นเหตุผลมักเป็นการตั้งใจกำจัดทางเลือกในระหว่าง ๆ ทางเลือกส่วนสุดทั้งสองข้าง
เช่น การอ้างเหตุผลไม่ออกกฎหมายบังคับมลภาวะทางเสียงมักเป็นทางเลือกเทียม
เช่น อาจกล่าวได้ว่า เสียงดังในกรุงเทพไม่ควรเข้าไปควบคุม เพราะถ้ามีกฎหมายควบคุม ก็จะทำให้ธุรกิจต่าง ๆ ต้องปิดกิจการ
เหตุผลนี้สมมุติว่า ธุรกิจกลางคืนต่าง ๆ อาจจะต้องปิดตั้งแต่เช้าเพื่อไม่ให้มีเสียงดังหลังเที่ยงคืน
โดยไม่ได้จำแนกว่า กฎหมายสามารถบังคับให้ธุรกิจกลางคืนติดตั้งวัสดุป้องกันเสียงเพื่อไม่ให้เสียงดังกระจายไปยังเพื่อนบ้านเรือนเคียงได้
ความคิดขาวดำ.
ในสาขาจิตวิทยา มีปรากฏการณ์หนึ่งคล้าย ๆ ทวิบถเท็จคือ ความคิดขาวดำ
มีคนที่คิดในลักษณะนี้เป็นปกติ เช่น จัดคนอื่นให้เป็นคนดีหรือคนเลวโดยสิ้นเชิง
เชิงอรรถและอ้างอิง.
<templatestyles src="Reflist/styles.css" />
วัดพระงาม

วัดพระงาม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดพระงาม (ตำบลคลองสระบัว)

วัดพระงาม หรือ วัดชะราม เป็นโบราณสถานร้างอยู่ในกลุ่มโบราณสถานคลองสระบัว ตั้งอยู่หมู่ที่ 4 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา น่าจะถูกทิ้งร้างไปเมื่อคราวเสียกรุงครั้งที่ 2 ในปี พ.ศ. 2310
ไม่ปรากฏหลักฐานทางเอกสารเกี่ยวกับวัดพระงาม จากหลักฐานการขุดแต่งพบว่าวัดพระงามมีผังตามที่นิยมในสมัยอยุธยาตอนต้น คือ หันหน้าไปทางทิศตะวันออก ขอบเขตของวัด กำหนดจากคูน้ำล้อมรอบทุกด้าน มีเจดีย์แปดเหลี่ยมประธานอยู่หน้าอุโบสถซึ่งสันนิษฐานว่าถูกดัดแปลงมาจากวิหาร เจดีย์ทรงกลมตั้งอยู่บนฐานสี่เหลี่ยมซ้อนอยู่บนฐานแปดเหลี่ยม มีร่องรอยการพอกเจดีย์ชั้นหนึ่งแต่ไม่ได้ทำให้เปลี่ยนรูปร่าง รูปแบบเจดีย์สมัยยอยุธยาตอนต้นและสืบต่อมาถึงอยุธยาตอนปลาย อุโบสถยกพื้นมีฐานรอบอาคาร มีร่องรอยการสร้างทับอาคารเดิม
จากการขุดแต่งพบโบราณวัตถุจำนวนมาก เช่น ส่วนประกอบสถาปัตยกรรมประเภทดินเผาปูนปั้น และโลหะ กระเบื้องมุงหลังคา ลวดลายปูนปั้นรูปนาค เทวดา เทพนม ตะปูจีน ฯลฯ พบส่วนหน้าตักของพระประธาน พระพุทธรูปสำริดทรงเครื่องปางสมาธิ พบเครื่องมือเครื่องใช้ เช่น สิ่ว ผอบ หม้อก้นกลม เศษภาชนะดินเผาเนื้อแกร่งจากแหล่งเตาบ้านบางปูน เตาแม่น้ำน้อย เตาศรีสัชนาลัย เตาสุโขทัย พบเครื่องถ้วยจีน สมัยราชวงศ์หยวนและราชวงศ์หมิง เครื่องถ้วยเวียดนามและญี่ปุ่น
จุดเด่นของวัดคือซุ้มประตูวัดที่โอบรอบด้วยต้นโพธิ์ จนได้รับการขนานนามว่า "ประตูแห่งกาลเวลา" ซึ่งแสงอาทิตย์จะสาดส่องผ่านซุ้มประตู เมื่อวันที่ 11 เมษายน 2562 กรมส่งเสริมวัฒนธรรม กระทรวงวัฒนธรรม ได้ประกาศคัดเลือกให้ต้นโพธิ์วัดพระงาม เป็นหนึ่งในต้นไม้ รุกข มรดกของแผ่นดินประจำปีงบประมาณ พ.ศ. 2562
ทางหลวงแผ่นดินหมายเลข 3030

ทางหลวงแผ่นดินหมายเลข 3030 (สายดงมะขามเทศ – บางระจัน) เป็นทางหลวงแผ่นดินในจังหวัดสิงห์บุรี มีระยะทางตลอดทั้งสาย 9.645 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกดงมะขามเทศ ตัดกับทางหลวงแผ่นดินหมายเลข 309 ตำบลบางพุทรา อำเภอเมืองสิงห์บุรี ไปทางทิศตะวันตก ผ่านทางแยกวีรชน และตัดกับทางหลวงแผ่นดินหมายเลข 369 และ ทางหลวงชนบท สห.3026 และผ่านทางแยกบางระจัน ตัดกับทางหลวงแผ่นดินหมายเลข 3303 แล้วผ่านหน้าที่ว่าการอำเภอบางระจัน ไปสิ้นสุดที่ทางหลวงชนบท สห.4035 (เลยแยกบางระจัน 500 เมตร) ในตำบลสิงห์ อำเภอบางระจัน เป็นเส้นทางในความรับผิดชอบของแขวงทางหลวงสิงห์บุรี
24 เจแปน

24 เจแปน หรือ หน่วยระห่ำ ดับแผนทรชน (; โรมาจิ: "Tuentifō Japan"; มักเขียน 24 JAPAN) เป็นละครโทรทัศน์ญี่ปุ่นระทึกขวัญ ที่ดัดแปลงมาจากละครชุดทางโทรทัศน์อเมริกัน"24 ชั่วโมงอันตราย" ของสถานีโทรทัศน์ฟ็อกซ์ ออกอากาศทางสถานีโทรทัศน์ทีวีอาซาฮิ ตั้งแต่วันที่ 9 ตุลาคม ค.ศ. 2020 จนถึง 26 มีนาคม ค.ศ. 2021 สร้างโดยโจเอล เซอร์โนว์ และ โรเบิร์ต โคชราน นำแสดงโดย โทชิอากิ คาราซาวะ นอกจากนี้"24 เจแปน" ยังเป็นละครโทรทัศน์เพื่อการเฉลิมฉลองครบรอบ 60 ปีของการก่อตั้งทีวีอาซาฮิ
"24 เจแปน" ให้ความสนใจกับ เก็มบะ ชิโด เจ้าหน้าที่หน่วยต่อต้านการก่อการร้ายที่ตั้งอยู่ในโตเกียว ครอบครัวของเขา และเนื้อเรื่องที่เกี่ยวข้องกับการลอบสังหารอูราระ อาซากูระ ผู้ที่ถูกกำหนดให้เป็นนายกรัฐมนตรีหญิงคนแรกของประเทศญี่ปุ่น ผู้ชมบางคนรู้สึกว่าโดยภาพรวมของเนื้อเรื่อง "24 เจแปน" นั้นดำเนินช้ากว่าละครชุดต้นฉบับที่ดำเนินไปด้วยความรวดเร็ว "24 เจแปน" ดำเนินเรื่องคล้ายกับฤดูกาลที่ 1 ของ"24 ชั่วโมงอันตราย" แต่มีเทคโนโลยีที่ทันสมัยกว่า
 ตัวละครที่ได้รับต้นแบบจากแจ๊ค บาวเออร์ เจ้าหน้าที่จากหน่วยต่อต้านการก่อการร้าย (ซีทียู) หัวหน้ากลุ่มเอ หมวด 1  ชิโดได้รับมอบหมายหน้าที่ให้ปกป้องอูราระ อาซากูระ นักการเมืองที่เป็นตัวเต็งนายกรัฐมนตรีหญิงคนแรกของประเทศญี่ปุ่น
 ตัวละครที่ได้รับต้นแบบจากเทรี่ บาวเออร์ ภรรยาของเก็มบะ
 ตัวละครที่ได้รับต้นแบบจากคิม บาวเออร์ ลูกสาวของเก็มบะและริกกะ
 ตัวละครที่ได้รับต้นแบบจากนีน่า ไมเออรส์ เจ้าหน้าที่ซีทียู
 ตัวละครที่ได้รับต้นแบบจากโทนี่ อัลเมดา เจ้าหน้าที่ถอดรหัสซีทียู
 ตัวละครที่ได้รับต้นแบบจากเดวิด พาล์มเมอร์ ตัวเต็งนายกรัฐมนตรีหญิงคนแรกของประเทศญี่ปุ่น
 ตัวละครที่ได้รับต้นแบบจากเชอร์รี พาล์มเมอร์ สามีของอูราระ
การผลิต.
เอมี่ คันดะ ผู้อำนวยการผลิตของทีวีอาซาฮิ กล่าวว่า ทเวนตีเซนจูรีฟอกซ์ บริษัทที่ถือลิขสิทธิ์ต้นฉบับนั้นอนุญาตให้มีการผลิต"24 เจแปน" ขึ้นหลังการเจรจา 4 ถึง 5 ปี เพื่อขอลิขสิทธิ์ การผลิตจึงเกิดขึ้นได้ตามหลักพื้นฐานที่จะต้องมี 24 ตอนและจะถูกแบ่งออกเป็น 2 ฤดูกาล ซึ่งแตกต่างจากจากวิธีการออกอากาศของละครโทรทัศน์ญี่ปุ่นโดยปกติ
"24 เจแปน" ผลิตโดยโททัลมีเดียคอมมูนิเคชันสำหรับการออกอากาศทางทีวีอาซาฮิ และเขียนโดยชูเก นางาซากะ ระหว่างการผลิตนั้นเกิดปัญหาด้านการดัดแปลงให้เข้ากับญี่ปุ่น เช่น การใช้ปืนโดยหน่วยงานที่ไม่ใช่ตำรวจ และการเปลี่ยนแปลงภายในครอบครัวของอูราระ อาซากูระ ได้รับความสนใจเป็นอย่างมาก ผู้อำนวยการผลิตทราบถึงปัญหาดังกล่าว แต่อย่างไรก็ตามละครชุดดั้งเดิมยังคงเป็นที่สนใจมากกว่าในประเทศญี่ปุ่น และการดัดแปลงเนื้อเรื่องให้เข้ากับองค์ประกอบความเป็นญี่ปุ่นอาจได้รับการวิจารณ์
ผลตอบรับ.
ก่อนการออกอากาศของ"24 เจแปน" ข้อกังขาโดยสาธารณชนเกี่ยวกับความเป็นไปได้ของญี่ปุ่นในการดัดแปลงแนวคิดของ"24 ชั่วโมงอันตราย" ข้อกังวลส่วนใหญ่ที่ได้รับการพูดถึงโดยนักวิจารณ์คนหนึ่งกล่าวว่า ประเภทของความรุนแรงที่เกี่ยวข้องกับอาวุธปืนและการก่อการร้ายที่แสดงให้เห็นในละครชุดดั้งเดิมนั้นอาจไม่สมจริงในองค์ประกอบความเป็นญี่ปุ่น เพราะการก่อการร้ายครั้งใหญ่ ๆ ไม่ได้เกิดขึ้นอีกนับตั้งแต่การโจมตีซับเวย์โตเกียวด้วยซารินในวันที่ 20 มีนาคม ค.ศ. 1995 นอกจากนี้ยังมีข้อกังวลที่ว่า คาราซาวะนั้นอาจไม่ใช่ตัวเลือกที่ดีที่สุดในการเติมเต็มบทบาทของเก็มบะ ชิโด เนื่องจากความแตกต่างในด้านของอายุระหว่างเขาและคีเฟอร์ ซูเธอร์แลนด์ ในวันที่มีการถ่ายทำ"24 ชั่วโมงอันตราย" ในปี 2001 (คาราซาวะอายุ 57 ปีในวันถ่ายทำ ขณะที่ซูเธอร์แลนด์อายุ 34 ปีเมื่อเขาเริ่มแสดงละครชุดดังกล่าว)
ทางหลวงชนบท สห.3026

ทางหลวงชนบท สห.3026 สายแยกทางหลวงหมายเลข 311 (กม.ที่ 27+960) - แยกทางหลวงหมายเลข 3030 (กม.ที่ 1+000) หรือ ถนนวีรชน เป็นทางหลวงชนบทในจังหวัดสิงห์บุรี มีระยะทางทางตลอดทั้งสาย 5.6 กิโลเมตร เป็นถนนขนาด 4-6 ช่องจราจรไป-กลับ ตลอดทั้งสาย โดยถนนสายนี้เริ่มต้นที่แยกม่วงหมู่ ตัดกับทางหลวงแผ่นดินหมายเลข 311 ในตำบลม่วงหมู่ อำเภอเมืองสิงห์บุรี ไปทางทิศตะวันตก ข้ามแม่น้ำเจ้าพระยา ผ่านแยกวัดสว่างอารมณ์ ตัดกับทางหลวงแผ่นดินหมายเลข 309 และผ่านทางแยกสาธารณสุข ตัดกับทางหลวงแผ่นดินหมายเลข 3032 และสิ้นสุดที่ทางแยกวีรชน ตัดกับทางหลวงแผ่นดินหมายเลข 369 และทางหลวงแผ่นดินหมายเลข 3030 โดยเป็นเส้นทางในความรับผิดชอบของแขวงทางหลวงชนบทสิงห์บุรี
ประวัติ.
ทางหลวงชนบท สห.3026 สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลม่วงหมู่ และตำบลต้นโพธิ์ อำเภอเมืองสิงห์บุรี จังหวัดสิงห์บุรี พ.ศ. 2540โดยมีชื่อโครงการว่า ถนน สาย จ ผังเมืองรวมเมืองสิงห์บุรี โดยมีจุดเริ่มต้นที่แยกทางหลวงแผ่นดินหมายเลข 311 ที่ตำบลม่วงหมู่ แล้วไปสิ้นสุดที่แยกทางหลวงแผ่นดินหมายเลข 3032 บริเวณใกล้กับสำนักงานสาธารณสุขจังหวัดสิงห์บุรี รวมระยะทางในช่วงแรกประมาณ 3.450 กิโลเมตร
ต่อมาใน พ.ศ. 2548 ได้มีการก่อสร้างส่วนต่อขยายเพิ่มเติมของโครงการดังกล่าว ตามพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลต้นโพธิ์ และตำบลบางกระบือ อำเภอเมืองสิงห์บุรี จังหวัดสิงห์บุรี พ.ศ. 2548 ดำเนินการก่อสร้างโดย กรมทางหลวงชนบท โดยมีจุดเริ่มต้นโครงการต่อจากโครงการถนนสาย จ ผังเมืองรวมเมืองสิงห์บุรี เดิม ที่แยกทางหลวงแผ่นดินหมายเลข 3032 บริเวณใกล้กับสำนักงานสาธารณสุขจังหวัดสิงห์บุรี แล้วไปบรรจบทางหลวงแผ่นดินหมายเลข 3030 ที่บริเวณแยกวีรชนในปัจจุบัน ระยะทางประมาณ 2.150 กิโลเมตร
สีสุวัตถิ์ กุสุมะ นารีรัตนา

นักองค์มะจะ สีสุวัตถิ์ กุสุมะ นารีรัตนา (เขมร: "ស៊ីសុវតិ្ថ កុសុម៉ា ណារីរតនា") พระธิดาในพระองค์เจ้าสีสุวัตถิ์ ดวงสาราวัณ กับพระองค์เจ้านโรดม รังสี จันทร์ดารา เจ้าหญิงสีสุวัตถิ์ กุสุมะ นารีรัตนาทรงเป็นพระนัดดาในเจ้านโรดม จันทรังสี เป็นพระนัดดาใน พระบาทสมเด็จพระนโรดม สุรามฤต และทรงเป็นพระปนัดดาใน พระบาทสมเด็จพระสีสุวัตถิ์ มุนีวงศ์ และทรงสืบเชื้อสายมาจากทั้งสองสายราชสกุลคือ ราชสกุลนโรดม (ทางพระมารดา) และ ราชสกุลสีสุวัตถิ์ (ทางพระบิดา)
เจ้าหญิงสีสุวัตถิ์ กุสุมะ นารีรัตนา ทรงโปรดในการกุศล และเสด็จบำเพ็ญกุศลเป็นการส่วนพระองค์ทั้งในประเทศกัมพูชา และประเทศไทยบ่อยครั้ง และมีข่าวว่าพระองค์ทรงเป็นเจ้าหญิงตัวปลอมและเป็นผู้แอบอ้างเป็นบุคคลชั้นสูง เพราะมีพระนามคล้ายกับ สมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา (สีสุวัตถิ์ กุสุมะ) พระมารดาในพระบาทสมเด็จพระนโรดม สีหนุ ซึ่งสิ้นพระชนม์ไปแล้ว
วายจีเอ็มเอ็ม

บริษัท วายจีเอ็มเอ็ม จำกัด  เป็นบริษัทจำกัดของประเทศไทย ที่ประกอบธุรกิจค่ายเพลง เกิดจากการร่วมทุนกันของสองค่ายเพลงคือ บริษัท จีเอ็มเอ็ม แกรมมี่ จำกัด (มหาชน) (ปัจจุบันโอนให้ บริษัท จีเอ็มเอ็ม มิวสิค จำกัด (มหาชน) ร่วมทุนแทนตามแผนการปรับโครงสร้างธุรกิจเพลง) ของประเทศไทย และวายจีเอนเตอร์เทนเมนต์ ของประเทศเกาหลีใต้ ในสัดส่วน 51% ต่อ 49% โดยได้จดทะเบียนก่อตั้งต่อกรมพัฒนาธุรกิจการค้า เมื่อวันที่ 8 เมษายน พ.ศ. 2564 ด้วยทุนจดทะเบียน 200 ล้านบาท สำนักงานของบริษัทตั้งอยู่ที่อาคารจีเอ็มเอ็ม แกรมมี่ เพลส มีผู้แทนจากจีเอ็มเอ็ม แกรมมี่ และวายจี ฝ่ายละ 3 คนเป็นกรรมการ
วายจีเอ็มเอ็มมีวัตถุประสงค์เพื่อพัฒนาศิลปินระดับโลกแบบครบวงจร นอกจากนี้ยังเพื่อจัดคอนเสิร์ต ละครเวที การแสดงต่าง ๆ หลังจากนั้นในวันที่ 27 กันยายน พ.ศ. 2564 ทางบริษัทได้เปิดรับออดิชั่นศิลปินไอดอลเป็นครั้งแรก ต่อมาวันที่ 21 มีนาคม พ.ศ. 2565 ได้เปิดโปรเจ็กต์ใหญ่ในชื่อ "YG”MM Boy Audition 2022"
วัดพระงาม (จังหวัดตรัง)

วัดพระงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเมืองตรัง จังหวัดตรัง มีที่ดินตั้งวัด เนื้อที่ 7 ไร่ 1 งาน 8 ตารางวา
มีตำนานกล่าวว่านางเลือดขาวเป็นผู้สร้างวัดพระงามในพุทธศตวรรษที่ 15 (พ.ศ. 1493) ยุคสุโขทัย แต่หลักฐานที่ค้นพบจาก โบราณสถานและโบราณวัตถุบระบุว่า อยู่ในพุทธศตวรรษที่ 19–20 (พ.ศ. 1800) ยุคอยุธยาตอนต้น เมื่อสร้างวัดยังได้สร้างพระพุทธรูปไว้ในคราวเดียวกันกับที่สร้างวัดพระศรีสรรเพชญ์พุทธสิหิงค์ คือ "พระงาม" เป็นพระพุทธรูปปูนปั้นปางมารวิชัย มีลักษณะพิเศษคือ นิ้วพระหัตถ์ซ้ายมีหกนิ้ว มีพระพักตร์งามคล้ายหน้าผู้หญิง เรียกว่า "พระพุทธรูปแบบหน้านาง" จีงเรียกกันว่า "พระงาม" 
หนังสือ "พระกัลปนาวัดหัวเมืองพัทลุง" ระบุว่าแต่เดิมเป็นวัดร้างมาหลายครั้ง "มีพระมหาเถรสวรรค์ เป็นเจ้าอธิการวัด และหมื่นศรีศาสนาเป็นนายประเพณี มีข้าพระ 5 หัวงาน นางแมะหัวงาน 1 นางดำหัวงาน 1 นางคำทองหัวงาน 1 นางหงส์หัวงาน 1 นางแก้วหัวงาน 1 วัด" สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2224 ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2554
รายชื่อหน่วยรบพิเศษของไทย

รายชื่อหน่วยรบพิเศษและหน่วยปฏิบัติการพิเศษในประเทศไทย จาก 3 เหล่าทัพ ประกอบไปด้วย กองทัพบก กองทัพเรือ กองทัพอากาศ และสำนักงานตำรวจแห่งชาติ
กองทัพบก.
กองทัพบก ประกอบด้วยหน่วยรบพิเศษดังนี้
กองทัพเรือ.
กองทัพเรือ ประกอบด้วยหน่วยรบพิเศษ ดังนี้
กองทัพอากาศ.
กองทัพอากาศ ประกอบด้วยหน่วยรบพิเศษ ดังนี้
สำนักงานตำรวจแห่งชาติ.
สำนักงานตำรวจแห่งชาติ ประกอบด้วยหน่วยปฏิบัติการพิเศษหลายหน่วยตามรูปแบบของหน่วยยุทธวิธีตำรวจ (PTU) จึงขอแสดงเพียงหน่วยที่ขึ้นสายการบังคับบัญชาด้านยุทธการร่วมกับศูนย์ปฏิบัติการต่อต้านการก่อการร้ายสากล ได้แก่
อัลตรามารีน

<ns>10</ns>
 <id>28064</id>
 <redirect title="แม่แบบ:กล่องข้อมูล สี" />
 <revision>
 <id>116706</id>
 <timestamp>2006-02-26T21:51:18Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>116706</origin>
 <model>wikitext</model>
 <format>text/x-wiki</format>
อัลตรามารีน  เป็นรงควัตถุสีน้ำเงินเข้มซึ่งเดิมได้จากการบดแลพิสแลซูลีเป็นผง คำว่าอัลตรามารีนมาจากภาษาละติน "ultramarinus" หมายถึงโพ้นทะเลเนื่องจากพ่อค้าชาวอิตาลีนำเข้าสารสีนี้มาจากเหมืองในอัฟกานิสถานช่วงคริสต์ศตวรรษที่ 14–15 การใช้อัลตรามารีนเป็นชื่อสีในภาษาอังกฤษเป็นครั้งแรกในค.ศ. 1598
องค์ประกอบหลักของอัลตรามารีนคือแร่ซีโอไลต์ที่มีพอลิซัลไฟด์ปริมาณเล็กน้อย พบในแลพิสแลซูลีซึ่งเป็นองค์ประกอบหนึ่งของแร่ลาซูไรต์ อัลตรามารีนเป็นสีน้ำเงินคุณภาพดีที่สุดและราคาสูงที่สุดในสมัยฟื้นฟูศิลปวิทยา จิตรกรมักใช้ลงสีเสื้อคลุมพระแม่มารีย์เพื่อสื่อถึงความศักดิ์สิทธิ์และนอบน้อม และยังคงมีราคาสูงมากจนกระทั่งมีการคิดค้นสีน้ำเงินสังเคราะห์โดยฌ็อง-บาติสต์ กีเมต์ในค.ศ. 1826 และคริสทีอัน เมลินในค.ศ. 1828
การใช้ในงานศิลปะ.
อัลตรามารีนมาจากคำภาษาละตินกลาง "ultramarinus" แปลว่าโพ้นทะเลเนื่องจากนำเข้ามาจากทวีปเอเชียผ่านทางทะเล อัลตรามารีนเป็นรงควัตถุสีน้ำเงินที่ดีที่สุดและราคาสูงที่สุดในช่วงสมัยฟื้นฟูศิลปวิทยาเนื่องจากบดด้วยมือยากและมีเพียงแร่คุณภาพสูงสุดที่ให้สีน้ำเงินสด มีการปรับปรุงวิธีสกัดอัลตรามารีนในต้นคริสต์ศตวรรษที่ 13 ซึ่งบันทึกโดยเซนนิโน เซนนีนี จิตรกรชาวอิตาลีโดยนำสารพื้นผสมกับไข ยางไม้และน้ำมัน ก่อนห่อด้วยผ้าและนำไปนวดในสารละลายด่างเจือจางอย่างน้อยสามครั้ง ซึ่งในครั้งสุดท้ายจะได้สสารสีน้ำเงินจำนวนเล็กน้อย
จิตรกรใช้อัลตรามารีนอย่างแพร่หลายในคริสต์ศตวรรษที่ 14–15 เพื่อเสริมสีแดงชาดและทองในเอกสารตัวเขียนสีวิจิตรและจิตรกรรมแผง บางส่วนสงวนไว้ใช้เฉพาะกับเสื้อคลุมพระแม่มารีย์และพระกุมารเยซู บางครั้งศิลปินใช้อะซูไรต์ซึ่งมีราคาถูกกว่าแทนอัลตรามารีน แต่เมื่ออะซูไรต์ขาดตลาดในช่วงปลายคริสต์ศตวรรษที่ 16 ส่งผลให้ราคาอัลตรามารีนที่สูงอยู่แล้วยิ่งพุ่งสูงขึ้น
โยฮันเนิส เฟอร์เมร์ จิตรกรชาวดัตช์สมัยคริสต์ศตวรรษที่ 17 เป็นคนหนึ่งที่โดดเด่นในการใช้อัลตรามารีนในผลงาน เฟอร์เมร์ผสมอัลตรามารีนกับไวต์ลีดในการระบายสีผ้าโพกของหญิงสาวในภาพ "สาวใส่ต่างหูมุก" และใช้อัลตรามารีนกับกรีนเอิร์ธเพื่อระบายสีชุดหญิงสาวในภาพ "สตรีกำลังยืนอยู่ที่เวอร์จินัล"
เอ็นบีเอ นัดชิงชนะเลิศ 2020

เอ็นบีเอ นัดชิงชนะเลิศ 2020  เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2019–20 ซึ่งลอสแอนเจลิสเลเกอส์จะแข่งขันกับไมแอมีฮีต โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (ไมแอมีฮีตเป็นแชมป์สายตะวันออก และลอสแอนเจลิสเลเกอส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 30 กันยายนและสิ้นสุดในวันที่ 11 ตุลาคม ถ้าหากต้องมี 7 นัด
เมื่อวันที่ 11 มีนาคม ค.ศ. 2020 เอ็นบีเอได้ประกาศระงับฤดูกาลอย่างไม่มีกำหนด เนื่องจากการระบาดทั่วของโควิด-19 ซึ่งการแข่งขันจะจัดขึ้นช้ากว่าปกติประมาณสี่เดือนและจะแข่งขันกันเพียงสนามเดียว ที่ อีเอสพีเอ็นเวิลด์ไวด์ออฟสปอร์ตส์คอมเพล็กซ์ ใน เบย์เลก รัฐฟลอริดา 
ลอสแอนเจลิสเลเกอส์คว้าแชมป์เอ็นบีเอเป็นสมัยที่สิบเจ็ดและเป็นครั้งแรกในรอบสิบปีที่ได้แข่งในเอ็นบีเอ นัดชิงชนะเลิศ โดยเลอบรอน เจมส์ได้รับรางวัลผู้เล่นทรงคุณค่าในนัดชิงชนะเลิศของเอ็นบีเอ
ลอสแอนเจลิสเลเกอส์ชนะการแข่งขันนัดชิงชนะเลิศ 4-2 
เส้นทางสู่นัดชิงชนะเลิศ.
!colspan=2|ฤดูกาลปกติ
! colspan="7" | สายตะวันตก
! width="5%" | #
! width="40%" | ทีม
! width="5%" | ชนะ
! width="5%" | แพ้
! width="5%" | PCT
! width="7.5%" | GB
! width="5%" | แข่ง
! 1
! 2
! 3
! 4
! 5
! 6
! 7
! 8
! 9
! 10
! 11
! 12
! 13
! 14
! 15
!colspan=2|รอบแรก
!colspan=2|รอบรองชนะเลิศ<br>คอนเฟอเรนซ์
!colspan=2|รอบชิงชนะเลิศ<br>คอนเฟอเรนซ์
จันซู เอิซบัย

จันซู เอิซบัย (เกิดเมื่อวันที่ 17 ตุลาคม ค.ศ. 1996) เป็นนักวอลเลย์บอลหญิงชาวตุรกี เล่นอยู่ในตำแหน่งเซ็ตเตอร์ ปัจจุบันเล่นให้แก่สโมสรวาคึฟบังค์สปอร์คูลือบือและเป็นนักกีฬาทีมวอลเลย์บอลหญิงทีมชาติตุรกี
ยออันนา วอวอช

ยออันนา วอวอช (เกิดเมื่อวันที่ 7 เมษายน ค.ศ. 1990) เป็นนักวอลเลย์บอลหญิงชาวโปแลนด์ เล่นในตำแหน่งเซ็ตเตอร์ ปัจจุบันเล่นให้กับสโมสรวอลเลย์บอลอีโมโกวอลเลย์ในประเทศอิตาลี และวอลเลย์บอลหญิงทีมชาติโปแลนด์ โดยติดทีมชาติครั้งแรกในการแข่งขันวอลเลย์บอลหญิงชิงแชมป์โลก 2010 ที่ประเทศญี่ปุ่น
ฟุตบอลโลก 2022 กลุ่มเอ

กลุ่มเอของฟุตบอลโลก 2022 ลงเล่นตั้งแต่วันที่ 21 ถึง 29 พฤศจิกายน ค.ศ. 2022 กลุ่มนี้ประกอบด้วยกาตาร์ (เจ้าภาพ), เอกวาดอร์, เซเนกัล และเนเธอร์แลนด์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย:
นัด.
เวลาที่ระบุไว้คือเวลามาตรฐานอาระเบีย  ซึ่งเป็นเวลาท้องถิ่น
กาตาร์ พบ เอกวาดอร์.
ทั้งสองทีมเคยพบกันมาทั้งหมดสามครั้ง ครั้งล่าสุดที่พบกันคือใน ค.ศ. 2018 โดยกาตาร์ชนะในเกมกระชับมิตร 4–3 นี่เป็นการพบกันครั้งแรกอย่างเป็นทางการของพวกเขา
<section begin=A1 /><section end=A1 />
เซเนกัล พบ เนเธอร์แลนด์.
<section begin=A2 /><section end=A2 />
กาตาร์ พบ เซเนกัล.
<section begin=A3 /><section end=A3 />
เนเธอร์แลนด์ พบ เอกวาดอร์.
<section begin=A4 /><section end=A4 />
เอกวาดอร์ พบ เซเนกัล.
<section begin=A5 /><section end=A5 />
เนเธอร์แลนด์ พบ กาตาร์.
<section begin=A6 /><section end=A6 />
ฟุตบอลโลก 2022 กลุ่มบี

กลุ่มบีของฟุตบอลโลก 2022 ลงเล่นตั้งแต่วันที่ 21 ถึง 29 พฤศจิกายน ค.ศ. 2022 กลุ่มนี้ประกอบด้วยอังกฤษ, อิหร่าน, สหรัฐ และเวลส์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย:
นัด.
เวลาที่ระบุไว้คือเวลามาตรฐานอาระเบีย  ซึ่งเป็นเวลาท้องถิ่น
อังกฤษ พบ อิหร่าน.
<section begin=B1 /><section end=B1 />
สหรัฐ พบ เวลส์.
<section begin=B2 /><section end=B2 />
เวลส์ พบ อิหร่าน.
<section begin=B3 /><section end=B3 />
อังกฤษ พบ สหรัฐ.
<section begin=B4 /><section end=B4 />
เวลส์ พบ อังกฤษ.
<section begin=B5 /><section end=B5 />
อิหร่าน พบ สหรัฐ.
<section begin=B6 /><section end=B6 />
หมายเหตุ.
<templatestyles src="Reflist/styles.css" />
ฟุตบอลโลก 2022 กลุ่มซี

กลุ่มซีของฟุตบอลโลก 2022 ลงเล่นตั้งแต่วันที่ 22 ถึง 30 พฤศจิกายน ค.ศ. 2022 กลุ่มนี้ประกอบด้วยอาร์เจนตินา, ซาอุดีอาระเบีย, เม็กซิโก และโปแลนด์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย:
นัด.
เวลาที่ระบุไว้คือเวลามาตรฐานอาระเบีย  ซึ่งเป็นเวลาท้องถิ่น
อาร์เจนตินา พบ ซาอุดีอาระเบีย.
<section begin=C1 /><section end=C1 />
เม็กซิโก พบ โปแลนด์.
<section begin=C2 /><section end=C2 />
โปแลนด์ พบ ซาอุดีอาระเบีย.
<section begin=C3 /><section end=C3 />
อาร์เจนตินา พบ เม็กซิโก.
<section begin=C4 /><section end=C4 />
โปแลนด์ พบ อาร์เจนตินา.
<section begin=C5 /><section end=C5 />
ซาอุดีอาระเบีย พบ เม็กซิโก.
<section begin=C6 /><section end=C6 />
หมายเหตุ.
<templatestyles src="Reflist/styles.css" />
ฟุตบอลโลก 2022 กลุ่มดี

กลุ่มดีของฟุตบอลโลก 2022 ลงเล่นตั้งแต่วันที่ 22 ถึง 30 พฤศจิกายน ค.ศ. 2022 กลุ่มนี้ประกอบด้วยฝรั่งเศส, ออสเตรเลีย, เดนมาร์ก และตูนิเซีย ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย:
นัด.
เวลาที่ระบุไว้คือเวลามาตรฐานอาระเบีย  ซึ่งเป็นเวลาท้องถิ่น
เดนมาร์ก พบ ตูนิเซีย.
<section begin=D1 /><section end=D1 />
ฝรั่งเศส พบ ออสเตรเลีย.
<section begin=D2 /><section end=D2 />
ตูนิเซีย พบ ออสเตรเลีย.
<section begin=D3 /><section end=D3 />
ฝรั่งเศส พบ เดนมาร์ก.
<section begin=D4 /><section end=D4 />
ออสเตรเลีย พบ เดนมาร์ก.
<section begin=D5 /><section end=D5 />
ตูนิเซีย พบ ฝรั่งเศส.
<section begin=D6 /><section end=D6 />
ซันเดย์มอร์นิง (เพลงมารูนไฟฟ์)

"ซันเดย์มอร์นิง"  เป็นเพลงของวงดนตรีแนวป็อปร็อกอเมริกัน มารูนไฟฟ์ ออกจำหน่ายวันที่ 8 พฤศจิกายน ค.ศ. 2004 เป็นซิงเกิลที่สี่จากอัลบั้มเปิดตัว "ซองส์อะเบาต์เจน" (2002) เพลงขึ้นอันดับที่ 31 ในสหรัฐ ถือเป็นซิงเกิลที่สี่ของมารูนไฟฟ์ที่ติดท็อป 40 และยังขึ้นอันดับที่ 27 ในสหราชอาณาจักรและออสเตรเลีย
มิวสิกวิดีโอเพลงกำกับโดยแอนดี เดลานีย์ และมอนตี ไวต์บลูม ถ่ายทำที่แอบบีย์โรดสตูดิโอและออตโตดินนิงเลานจ์ในลอนดอน แสดงมารูนไฟฟ์กำลังเล่นเพลงสลับกับฉากผู้คนกำลังร้องเพลงในร้านคาราโอเกะ
วัดจุกเฌอ

วัดจุกเฌอ [จุก-กะ-เชอ] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านดอน ตำบลคลองจุกกระเฌอ อำเภอเมืองฉะเชิงเทรา จังหวัดฉะเชิงเทรา มีเนื้อที่ 21 ไร่ 3 งาน 15 ตารางวา
คำว่า "จุกเฌอ" มีความหมายว่า ต้นลำพูหรือต้นไม้ที่ให้แสงสว่างในยามค่ำคืน แม้ยามเดือนมืดก็ยังมีแสงสว่าง
ประวัติของวัดระบุว่าสร้างมาตั้งแต่สมัยพระเจ้าปราสาททองในสมัยกรุงศรีอยุธยา แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2332 แต่เดิมเป็นวัดป่า มีสิ่งก่อสร้างคืออุโบสถไม้เก่าและพระประธานองค์เก่าที่เป็นปูนปั้นก่ออิฐถือปูน ฐานชุกชีสูง ศิลปะอยุธยา ซึ่งต่อมาอิฐแดงที่ก่อหมดอายุจึงยุบลง จึงได้บรรจุเอาไว้ใต้ฐานพระประธานโบสถ์อุโบสถในปัจจุบัน วัดได้รับพระราชทานวิสุงคามสีมาครั้งแรกราว พ.ศ. 2409 แต่เดิมตั้งอยู่ริมแม่น้ำบางปะกงแต่เกิดการกัดเซาะของตลิ่งจึงได้ย้ายที่ตั้งวัดถึงสองครั้ง คือเมื่อ พ.ศ. 2409 และ พ.ศ. 2480 แล้วย้ายมาที่ตั้งปัจจุบันเมื่อ พ.ศ. 2504
อุโบสถหลังใหม่สร้างเมื่อ พ.ศ. 2475 โดยมีตระกูลนางส้มลิ้ม สาริกภูติ ร่วมกับหลวงฤทธิ์ณรงค์รอน (หลวงเจ๊ก แสงมณี แห่งคลองบางหลวง) พร้อมด้วยคุณนายพริ้ง คุณนายแจ่ม แสงมณี และศรัทธาญาติโยมทั้งหลายโดยการนำของพระอธิการแสง เจ้าอาวาสในขณะนั้น ทั้งยังหล่อพระประธานองค์ใหม่พร้อมทั้งพระโมคคัลลานะและพระสารีบุตร มีนามว่า "หลวงพ่อโต สมปรารถนา" ภายหลังได้รับบริจาคที่ดินจำนวน 343 ไร่ ที่ตำบลบึงเทพยา (ตำบลบางน้ำเปรี้ยว) อำเภอบางน้ำเปรี้ยว จังหวัดฉะเชิงเทรา ต่อมา ตระกูลของนายเซ้ นางจู ตระกูลโกมลภิส ได้ถวายที่ดินชายแม่น้ำทางด้านฝั่งซ้ายของวัดเพิ่มเติม เมื่อสร้างอุโบสถ ได้รับพระราชทานวิสุงคามสีมาเมื่อวันที่ 28 กุมภาพันธ์ พ.ศ. 2480
สิ่งศักดิ์สิทธิ์ในวัดคือท้าวเวสสุวรรณ 2 องค์ องค์ซ้ายมีนามว่า "ท้าวรุ่งเรือง" มีผิวกายสีม่วง องค์ขวามีนามว่า "ท้าวร่ำรวย" มีกายสีแดง ผู้ที่มามักจะขอเรื่องค้าขาย ขอให้ร่ำรวย และมักจะแก้บนด้วยการจุดประทัด ซึ่งต่อมาการแก้บนด้วยประทัดได้ระงับลงไป เนื่องจากมลภาวะทางเสียงและอากาศ หลวงพ่อช้างเจ้าอาวาสรูปปัจจุบันจึงเปลี่ยนมาเป็นการแก้บนด้วยข้าวสาร เพื่อนำข้าวสารไปบริจาคให้แก่ผู้ยากไร้และหน่วยงานการกุศลอื่นๆที่ต้องการ 
ปัจจุบันวัดจุกเฌอมีพระครูปลัดสุวัฒนอนุตตรคุณ (รณชัย เตชปญฺโญ) หรือหลวงพ่อช้าง เป็นเจ้าอาวาส ซึ่งเป็นผู้สร้างรูปปั้นท้าวเวสสุวรรณอันโด่งดัง
วัดราชฐานหลวงหัวข่วง

วัดราชฐานหลวงหัวข่วง (Wat Ho Kong) เป็นวัดตั้งอยู่บริเวณวงเวียนกลางเมืองเชียงตุง อำเภอเชียงตุง รัฐฉาน ประเทศพม่า ที่ตั้งของวัดอยู่ใกล้กับข่วงหลวงหรือหอคำของเจ้าฟ้า คำว่า "ราชฐานหลวง" แสดงให้เห็นถึงฐานะของวัดหลวงที่องค์เจ้าฟ้าเป็นศาสนูปถัมภกและใช้จัดงานพระราชพิธีของราชสำนัก รวมถึงในอดีตเจ้าฟ้าเมืองเชียงตุง จะต้องผ่านการบวชเรียนทางธรรมที่วัดนี้ เช่น เจ้าฟ้ารัตนะก้อนแก้วอินแถลง เจ้าฟ้าก๋องไต และเจ้าฟ้าจายหลวง (เจ้าฟ้าองค์สุดท้ายของเชียงตุง) รวมถึงเจ้านายในราชวงศ์มังรายในเชียงตุงอีกหลายท่าน
จาก "ตำนานเมืองเชียงตุง" ระบุว่าเชียงตุงมีความสัมพันธ์กับอาณาจักรล้านนา ปรากฏหลักฐานว่ามีการเผยแพร่พุทธศาสนาจากล้านนาไปเชียงตุง 3 ครั้ง โดยในครั้งแรกเมื่อ พ.ศ. 1882 พญาผายูได้ส่งพญาเจ็ดพันตูซึ่งเป็นพระราชโอรสไปปกครองเมืองเชียงตุง ในครั้งนี้ทรงนำพระมหาเถระ 4 รูปไปด้วย หนึ่งในนั้น คือ พระธรรมไตรโลก ซึ่งมีการสร้างวัดหัวข่วงถวายพระธรรมไตรโลก
ภายในวิหารมีการลงรักปิดทองแบบวิหารลายคำบนแท่นพระประธาน เสา คาน รวมถึงภาพจิตรกรรมฝาผนังเรื่องเวสสันดรชาดกและมีพระพุทธรูปศิลปะเชียงแสนจำนวนหลายสิบองค์ ภายในวัดมีโรงเรียนพระปริยัติธรรม สมเด็จพระมหารัชมังคลาจารย์ รัฐเชียงตุง มูลนิธิหลวงพ่อวัดปากน้ำ ตั้งอยู่ภายในบริเวณวัด อาคารอเนกประสงค์เป็นศูนย์กลางการศึกษาพระปริยัติธรรม ซึ่งวัดพระธรรมกายและคณะศิษย์ได้รวบรวมปัจจัยเป็นเจ้าภาพสร้างอาคารหลังนี้
วัดพระเจ้าหลวง (เชียงตุง)

วัดพระเจ้าหลวง, วัดพระเจ้าหลวงระแข่ง หรือ วัดมหามัยมุนี  เป็นวัดตั้งกลางวงเวียนกลางเมืองเชียงตุง อำเภอเชียงตุง รัฐฉาน ประเทศพม่า เป็นวัดที่ไม่มีพระสงฆ์จำพรรษา
วัดพระเจ้าหลวงเป็นที่ประดิษฐานพระพุทธรูป "พระเจ้าหลวง" หรือ "พระเจ้าหลวงระแข่ง" สร้างจำลองมาจากพระมหามัยมุนีที่อยู่ที่เมืองระแข่ง (ยะไข่) โดยเมื่อ พ.ศ. 2451 เจ้าฟ้าก้อนแก้วอินแถลง เจ้าฟ้าเมืองเชียงตุง เกิดความเลื่อมใสในพระแก้ว พระสาม พระกลาง ปรารถนาจะให้พระพุทธศาสนามีความรุ่งเรืองในเชียงตุง จึงปรึกษาสมเด็จอาชญธรรม วัดเชียงงาม อยากจะจำลองพระพุทธรูปองค์นี้ ซึ่งสมเด็จอาชญธรรมก็มีความเห็นพ้องด้วยและให้การสนับสนุน ต่อมา พ.ศ. 2454 เจ้าฟ้าหลวงเชียงตุงได้เรียกเสนาหลวงอุพอเหม่งและอุบันยา พระยาหลวง เป็นผู้แทนไปเชิญช่างมาออกแบบและหล่อพระเจ้าหลวง โดยมีนายอูทิพย์ ชาวไทใหญ่ เมืองมัณฑะเลย์ เป็นนายช่างจำลองแบบ 
พระพุทธรูปหล่อด้วยทองคำแท้หนัก 2.75 กิโลกรัม เงินแท้หนัก 72.2 กิโลกรัม และทองปัญจะโลหะจำนวนหนึ่ง จน พ.ศ. 2460 ได้อัญเชิญพระเจ้าหลวงองค์จำลองมาประดิษฐานในเมืองเชียงตุง เชื่อกันว่าเป็นองค์จำลองงดงามที่สุดในบรรดาองค์จำลองที่มีอยู่ในประเทศ เพราะประดับประดาด้วยเครื่องทรงอย่างวิจิตรบรรจงและมีพระพักตร์งดงาม มีพิธีล้างพระพักตร์เฉพาะวันพระ
พ.ศ. 2483 เจ้านางมหาเทวี เจ้านางจ่ายุ้นหอเชียงงาม มีความเลื่อมใสจึงรับเป็นเจ้าภาพบูรณะกระเบื้องบนหลังคาวัดพระเจ้าหลวง
วัดมีประเพณีตักบาตรวัดพระเจ้าหลวงในวันเพ็ญ ขึ้น 15 ค่ำ เดือนเกี๋ยง ของแต่ละปี (ตุลาคมถึงพฤศจิกายน)
ซีเอนนา

<ns>10</ns>
 <id>28064</id>
 <redirect title="แม่แบบ:กล่องข้อมูล สี" />
 <revision>
 <id>116706</id>
 <timestamp>2006-02-26T21:51:18Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>116706</origin>
 <model>wikitext</model>
 <format>text/x-wiki</format>
ซีเอนนา  เป็นรงควัตถุจากดินที่มีส่วนประกอบของไอเอิร์นออกไซด์และแมงกานีสออกไซด์ ซีเอนนาในสภาพธรรมชาติมีสีน้ำตาลเหลืองเรียกว่า ซีเอนนาดิบ (raw sienna) เมื่อผ่านความร้อนจะเปลี่ยนเป็นสีน้ำตาลแดงเรียกว่า ซีเอนนาเผา (burnt sienna) ซีเอนนามาจากสาธารณรัฐซีเอนาซึ่งผลิตสารสีนี้ในสมัยฟื้นฟูศิลปวิทยา ซีเอนนา โอเคอร์และอัมเบอร์เป็นสารสีแรก ๆ ที่มนุษย์ใช้ดังปรากฏในจิตรกรรมถ้ำจำนวนมาก ซีเอนนาเป็นหนึ่งในรงควัตถุสีน้ำตาลที่ศิลปินใช้แพร่หลายนับตั้งแต่สมัยฟื้นฟูศิลปวิทยา
คำว่าซีเอนนามาจากภาษาอิตาลี แปลว่า "ดินซีเอนา" การใช้ซีเอนนาเป็นชื่อสีในภาษาอังกฤษเป็นครั้งแรกในค.ศ. 1760
เคมี.
ซีเอนนาเป็นดินที่มีส่วนประกอบของสินแร่เหล็กไอเอิร์นออกไซด์ที่เรียกว่าไลโมไนต์เช่นเดียวกับโอเคอร์และอัมเบอร์ ซีเอนนาในสภาพปกติมีสีน้ำตาลเหลืองและเข้มกว่าโอเคอร์เนื่องจากมีปริมาณแมงกานีสออกไซด์ประมาณ 5 เปอร์เซ็นต์ เมื่อผ่านความร้อนจะเปลี่ยนเป็นสีน้ำตาลแดงเกิดจากไอเอิร์นออกไซด์เปลี่ยนรูปเป็นฮีมาไทต์ ซีเอนนามีสีอ่อนกว่าอัมเบอร์เนื่องด้วยอัมเบอร์มีปริมาณแมงกานีสสูงกว่า (5–20 เปอร์เซ็นต์) ทำให้อัมเบอร์มีสีน้ำตาลเขียวหรือน้ำตาลเข้ม
การใช้ในงานศิลปะ.
ซีเอนนาเป็นที่รู้จักและถูกใช้มาตั้งแต่สมัยโรมัน ในอดีตสาธารณรัฐซีเอนาผลิตซีเอนนาจากเหมืองดินในเมืองอาร์ซีรอสโซ (ปัจจุบันอยู่ในจังหวัดกรอสเซโต แคว้นตอสคานา) ซีเอนนา อัมเบอร์และโอเคอร์เป็นสีน้ำตาลมาตรฐานที่ศิลปินใช้ตั้งแต่คริสต์ศตวรรษที่ 16–19 จิตรกรสมัยบาโรก เช่น การาวัจโจและแร็มบรันต์เป็นที่รู้จักจากการใช้สีน้ำตาลที่หลากหลายรวมถึงสามเฉดนี้ในการสร้างสรรค์ผลงาน
ปัจจุบันมีการผลิตซีเอนนาในแคว้นซาร์ดิเนียและแคว้นซิซิลี รวมถึงจังหวัดอาร์แดนน์ในประเทศฝรั่งเศส ขณะที่พบแหล่งสำรองสำคัญที่เทือกเขาแอปพาเลเชียนในทวีปอเมริกาเหนือ ล่วงเข้าคริสต์ศตวรรษที่ 20 มีการผลิตสารสีจากไอเอิร์นออกไซด์สังเคราะห์เพื่อทดแทนของเดิมจากธรรมชาติ
แอ็นสท์ เอากุสท์ แห่งเบราน์ชไวค์-คาเลินแบร์ค

แอ็นสท์ เอากุสท์ แห่งเบราน์ชไวค์-คาเลินแบร์ค  เป็นดยุกแห่งเบราน์ชไวค์-ลือเนอบวร์ค และเจ้าผู้ครองคาเลินแบร์ค ระหว่างปี 1679 ถึง 1698
ประวัติ.
แอ็นสท์ เอากุสท์ ประสูติที่เมืองเฮิร์ซแบร์ค (ใกล้กับเกิททิงเงิน) ราชรัฐคาเลินแบร์ค เป็นโอรสองค์ที่สี่ของเจ้าชายเกออร์ค ดยุกแห่งเบราน์ชไวค์-คาเลินแบร์ค กับเจ้าหญิงอันนา เอเลโนเรอ แห่งเฮ็สเซิน-ดาร์มชตัท ในปี 1658 พระองค์สมรสกับเจ้าหญิงโซฟีแห่งฟัลทซ์ (หลานตาในพระเจ้าเจมส์ที่ 1 แห่งอังกฤษ) ที่เมืองไฮเดิลแบร์ค
ในปี 1679 โยฮัน ฟรีดริช ดยุกแห่งเบราน์ชไวค์-ลือเนอบวร์คและเจ้าผู้ครองคาเลินแบร์ค พระเชษฐาสิ้นพระชนม์ พระองค์จึงขึ้นสืบบัลลังก์ต่อจากพระเชษฐา หลังขึ้นเป็นดยุก พระองค์ก็ย้ายราชสำนักจากออสนาบรึคไปยังฮันโนเฟอร์ ต่อมาในปี 1692 แอ็นสท์ เอากุสท์ ได้รับการสถาปนาจากจักรพรรดิเลโอพ็อลท์ที่ 1 ให้เป็นเจ้านครรัฐผู้คัดเลือกแห่งฮันโนเฟอร์ แต่ยังไม่ผ่านการเห็นชอบโดยมหาสภาจักรวรรดิ พระองค์จึงเป็นว่าที่เจ้านครรัฐผู้คัดเลือก
แอ็นสท์ เอากุสท์ ดยุกแห่งเบราน์ชไวค์-ลือเนอบวร์ค สิ้นพระชนม์ในปี 1698 เจ้าชายเกออร์ค ลูทวิช พระโอรสองค์โตจึงขึ้นสืบบัลลังก์ ซึ่งต่อมาพระโอรสองค์นี้ได้ครองราชสมบัติบริเตนใหญ่ เป็นพระเจ้าจอร์จที่ 1 แห่งบริเตนใหญ่